Súradnice: 50°17′S 12°14′V﻿ / ﻿50,283°S 12,233°V﻿ / 50.283; 12.233

**Bad Elster** je nemecké kúpeľné mesto v saskom krajinskom okrese Vogtland. Mesto sa nachádza v blízkosti hraníc medzi tromi historickými zemami; Saskom, Bavorskom a Čechami, a v blízkosti miest Aš, Hof a Plauen. Bad Elster patrí medzi mestá mikroregiónu Priatelia v srdci Európy. 
Mesto ležiace v údolí pozdĺž Bílého Halštrova, obklopujú vysoké lesné porasty, ktoré ho chránia pred extrémnymi teplotnými výkyvmi.

Dejiny
------

### Bad Elster do konca 18. storočia

Jeden až dva kilometre severozápadne od mesta sa nachádzajú zvyšky kruhového valu (tzv. Starého zámku) z 12. storočia, ktoré dokazujú osídlenie oblasti dlho pred prvou historickou zmienkou o meste v roku 1324.

V roku 1412 vykupujú pozemky mesta a okolia Zedtwitzovia, v ktorých držaní zostávajú až do 18. storočia.

Liečebný účinok Elstersého prameňa (kedysi označovaný ako *Säuerling (Kyselka)*, dnes *Moritzquelle*) bol spoznaný veľmi skoro. Jiří Leisner, vtedajší plavenský mestský fyzik a osobný lekár krajinského pána, vojvodu Moritza zo Saska a Zeitzu zapisuje v roku 1669, že „*táto voda bola od nepamäti používaná nielen obyvateľmi Elsteru, ale jazdili si pre ňu až z Adorfu*" a tiež píše, že „*bola využívaná pacientmi s mnohými chorobami*".

V roku 1795 navštívil Elster slávny básnik Johann Wolfgang von Goethe, a neskôr vo svojom diele uvádza elsterské pramene Hermanna a Dorotheu.

### 19. a 20. storočie

Pred rokom 1851 bol Elster len samostatnou farou. V roku 1892 bol vysvätený nový novogotický *kostol Svätej Trojice*. Starý *kostol Svätého Petra a Pavla* bol zbúraný.

Elster od roku 1848 patril k *Saským kráľovským štátnym kúpeľom*, vďaka čomu sa rýchlo rozrástal počet kúpeľných hostí: 1848: 129; 1850: 378, 1860: 1 750, 1870: 2 450, 1890: 5 870, 1900: 8 900, 1990: 15 600.

Od roku 1875 nesie miesto názov Bad Elster a od roku 1935 používa mestské práva. Roku 1880 tu bolo otvorené Kúpeľé múzeum, ktoré sa stalo prvým svojho druhu nielen v meste, ale aj v celom krajinskom okrese Vogtland.

Vývoj počtu obyvateľov
----------------------

Vývoj počtu obyvateľov mesta Bad Elster| Rok | **1834** | **1871** | **1890** | **1910** | **1925** | **1939** | **1946** | **1964** | **1971** | **1990** | **2003** | **2004** |
| --- | --- | --- | --- | --- | --- | --- | --- | --- | --- | --- | --- | --- |
| Počet obyvateľov | 701 | 1248 | 1120 | 2251 | 3368 | 3546 | 3657 | 3353 | 3336 | 4701 | 4101 | 4060 |

Pamiatky
--------

Kúpeľná budova
* katolícky **kostol sv. Alžbety**, vystavaný v rokoch 1912—1913
* evanjelicko-luteránsky **kostol sv. Trojice**
* hrob na mestskom cintoríne pre štyroch neznámych vojnových zajatcov 2. svetovej vojny, ktorí zomreli počas nútených prác.

Mestské časti
-------------

* Sohl
* Mühlhausen

Ekonomika
---------

Bad Elster žije predovšetkým z turizmu, ktorý do mestskej kasy prináša veľké množstvo peňazí. V meste sa nachádza sedem kúpeľných rehabilitačných kliník. V roku 2005 sa tu nachádzalo 35 ubytovacích miest, ktoré ponúkali až 2 400 lôžok. Počas toho istého roku bolo napočítaných 540 000 prenocovaní.

Doprava
-------

V blízkosti mesta sa nachádza rýchlostná cesta B 92, ktorá býva však len málo vyťažená. Z Bad Elsteru vedú do Česka dva dopravné hraničné prechody; jeden do Hranic (časť Krásňany), a druhý do Doubravy, pre dopravu otvorený v roku 2008. Proti otvorenie pre autá protestovali radnice v Aši aj v Bad Elsteri, ale márne. Dôvodom protestov boli možné neblahé následky pre prírodný park Smrčiny. Stanica v Bad Elsteri na trati Cheb - Plauen sa nachádza asi 2,5 kilometra od stredu mesta, na okraji miestnej časti Mühlhausen.

Partnerské mestá
----------------

* Nemecko  Bad Waldsee, Nemecko, 1990

Iné projekty
------------

Commons
* Spolupracuj na Commons Commons ponúka multimediálne súbory na tému **Bad Elster**

Externé odkazy
--------------

* Oficiálna stránka (po nemecky)
* Informácie o meste (po nemecky)

Zdroj
-----

* *Tento článok je čiastočný alebo úplný preklad článku Bad Elster na českej Wikipédii.*